Ապա շարունակեց մեր հարցի պատասխանը․ «Ես նկատի ունեմ, երբ որ մենք խորհրդարանական կառավարման համակարգ ենք ստեղծել, էսօրվա մեր Սահմանադրությամբ հանրապետության նախագահն ունի արարողակարգային գործառույթներ, և բալանսավորումը պետք է տեղի ունենա ոչ թե նախագահի և վարչապետի միջև, այլ բալանսավորումը պետք է տեղի ունենա կառավարության և Ազգային ժողովի միջև։ Եվ սա է խորհրդարանական համակարգի տրամաբանությունը։ Եթե որևէ մեկը մտածում է, որ որևէ երկրում պետությունը կարող է ունենալ երկու ղեկավար, դա պետության վերջն է։ Հայաստանի Հանրապետությունում պետությունը չի կարող ունենալ երկու ղեկավար, ինչպես Գերմանիայի Դաշնային Հանրապետությունը չի կարող ունենալ երկու ղեկավար»։